01/06/2021 | Administración LocalMunicipal
Oroso
Nomeamento de funcionario/a interino/a

Nomeamento funcionario/a interino/a Por Resolución da Alcaldía n.º 656/2021, de data 21.05.2021, resolveuse: RESOLUCIÓN DA ALCALDÍA ASUNTO: NOMEAMENTO COMO FUNCIONARIO/A INTERINO/A PARA CUBRIR O POSTO DE AUXILIAR ADMINISTRATIVO ADSCRITO AO DEPARTAMENTO DE SERVIZOS SOCIAIS ACOLLIDA AO POS+ADICIONAL 1/2021 PARA GASTOS SOCIAIS EXTRAORDINARIOS DO EXERCICIO 2021. N.º EXPEDIENTE: 2021/G003/000673 N.º expediente orixe: 2021/X999/000241 LOGO DE VER a Circular sobre a Aprobación do Plan provincial de cooperación ás obras e servizos de competencia municipal (Plan único de concellos) POS+Adicional 1/2021 para o financiamento dos gastos sociais extraordinarios do 16.04.2021 concedendo ao Concello de Oroso o importe solicitado para os gastos sociais extraordinarios do exercicio 2021 de 142.710,20 €. E DE VER o acordo adoptado polo Pleno do Concello de Oroso do 04.02.2021 no que se solicitaba a Achega provincial POS+ADICIONAL 1/2021 para gastos sociais extraordinarios polo importe antes sinalado, e no que se incluía, para cubrir pola subvención concedida, un importe de 44.460,64 € correspondente ao apartado de “Reforzo de persoal, técnico e/ou administrativo, adscrito aos servizos sociais, co obxecto de apoiar aos equipos actuais, e facilitar a tramitación urxente das prestacións obxecto deste plan”. E DE VER a aprobación das bases reguladoras do Plan provincial de cooperación ás obras e servizos de competencia municipal (Plan único de concellos) POS+2021 publicadas no B. O. P. n.º 205 da provincia da Coruña, onde se indica na súa base n.º 12 que a subvención concedida corresponde aos gastos de servicios sociais realizados no exercicio 2021. LOGO DE VER a Resolución de alcaldía n.º 1413/2020, do 17/11/2020, pola que se acorda aprobar a creación dunha bolsa de emprego para o nomeamento de funcionarios/as interinos/as do Grupo C, Subgrupo C2, Escala de Administración Xeral, Subescala Auxiliar Administrativo formada pola lista de aspirantes que superaron as probas da fase de oposición ordenamos de maior a menor puntuación co seguinte contido: LOGO DE VER a Resolución de Alcaldía n.º 614/2021 do 12/05/2021 pola que se procedeu ao chamamento sucesivo dos seguintes aspirantes por orde de lista da bolsa de emprego aprobada por Resolución de alcaldía n.º 1413/2020 do 17/11/2020 para cubrir, en réxime de interinidade, a praza de auxiliar administrativo adscrito/a ao Departamento de Servizos Sociais acollida ao POS+ADICIONAL 1/2021 para gastos sociais extraordinarios do exercicio 2021. LOGO DE VER a dilixencia do funcionario do Concello, don Lorenzo David Todorov Guezmes, do 14.05.2021, do chamamento, por vía telefónica, dos aspirantes da bolsa de emprego aprobada por Resolución de Alcaldía n.º 1413/2020 do 17.11.2020 para o nomeamento de funcionarios/as interinos/as do Grupo C, Subgrupo C2, Escala de Administración Xeral, Subescala Auxiliar Administrativa, na que se reflicte a seguinte disposición dos aspirantes: LOGO DE VER e verificada a documentación acreditativa e xustificativa de reunir os requisitos esixidos da aspirante NELSON DARIO LARREGULA GNECCO sen que se observen anomalías ou defectos legais na mesma que consta no expediente. TENDO EN CONTA o preceptuado no artigo 7 do Real Decreto 896/1991, do 7 de xuño, polo que se establecen as regras básicas e os programas mínimos as que se teñen que axustar os procedementos de selección dos funcionarios de Administración Local, con esta data RESOLVO: PRIMEIRO.–NOMEAR funcionaria interina de Administración Local, con carácter temporal para cubrir a praza do Grupo C, subgrupo C2, Escala de Administración Xeral, Subescala de Auxiliar Administrativo para cubrir, en réxime de interinidade, a praza de auxiliar administrativo adscrito/a ao Departamento de Servizos Sociais acollida ao POS+ADICIONAL 1/2021 para gastos sociais extraordinarios do exercicio 2021, a dona NELSON DARIO LARREGULA GNECCO, con DNI ***8804**. A interesada deberá tomar posesión no prazo máximo de tres días hábiles, contado desde a data de notificación da presente, de conformidade co establecido nas Bases que rexen a convocatoria do procedemento de selección da presente praza. SEGUNDO.–Publicar este nomeamento no Boletín Oficial da Provincia da Coruña e no taboleiro electrónico do Concello, para o coñecemento dos interesados no procedemento, co réxime de recursos que proceda. En Oroso, 26 de maio de 2021. Asinado polo alcalde, Luís Rey Villaverde